ai4bharat/Pralekha huggingface dataset:
પ્રધાનમંત્રીનું કાર્યાલય
દક્ષિણ આફ્રિકાના રાષ્ટ્રપતિની ભારતની સત્તાવાર મુલાકાત દરમિયાન પ્રધાનમંત્રીનું પ્રેસ વક્તવ્ય
આદરણીય મહાનુભાવ, રાષ્ટ્રપતિ રામાફોસા,
દક્ષિણ આફ્રિકાથી અહિં પધારેલા તમામ વિશેષ અતિથીગણ,
મિત્રો,
આપણા માટે ખૂબજ પ્રસન્નતાનો વિષય છે કે ભારતના અભિન્ન્ન મિત્ર, રાષ્ટ્રપતિ રામાફોસા આજે આપણી વચ્ચે ઉપસ્થિત છે. તેમના માટે ભારત નવું નથી, પરંતુ રાષ્ટ્રપતિના રૂપમાં આ તેમની પ્રથમ ભારત યાત્રા છે અને તેમની આ ભારત યાત્રા આપણા સંબંધોના એક વિશેષ પડાવ પર યોજાઈ રહી છે. આ વર્ષે મહાત્મા ગાંધીજીની 150મી વર્ષગાંઠ છે. ગયા વર્ષે નેલ્સન મંડેલાજીની જન્મ શતાબ્દીનું વર્ષ હતું અને ગયું વર્ષ આપણા રાજનૈતિક સંબંધોની રજત જયંતિ પણ હતી. મને ઘણી ખુશી છે કે આ વિશેષ પડાવ પર રાષ્ટ્રપતિ રામાફોસા ભારત પધાર્યા છે અને તેમની આ ભારત યાત્રા આપણા માટે વિશેષ મહત્વ ધરાવે છે કારણ કે ગઈકાલે તેઓ ભારતના ગણતંત્ર દિવસ સમારોહમાં મુખ્ય અતિથીના રૂપમાં સહભાગી બનશે. આ સન્માન અને ગૌરવ તેઓ આપણને આપી રહ્યા છે તેના માટે સમગ્ર ભારત તેમનું આભારી છે.
મિત્રો,
2016માં જ્યારે હું દક્ષિણ આફ્રિકા ગયો હતો, તે સમયે મારી રાષ્ટ્રપતિ રામાફોસની સાથે પ્રથમ મુલાકાત થઇ હતી. ત્યારે તેઓ ઉપરાષ્ટ્રપતિ હતા અને અમારી તે પહેલી મુલાકાત દરમિયાન જ મેં ભારત પ્રત્યેનાં તેમના ઉત્સાહ અને સ્નેહનો અનુભવ કર્યો હતો. ગયા વર્ષે દક્ષિણ આફ્રિકામાં બ્રિક્સ સમિટના સમયે મેં તેમના શાનદાર આતિથ્ય-સત્કારનો અનુભવ કર્યો. જો કે દિલ્હીમાં ઠંડીની ઋતુ છે, પરંતુ મને વિશ્વાસ છે કે આ યાત્રામાં રાષ્ટ્રપતિ રામાફોસા પણ ભારતના હુંફાળા સ્વાગતનો અનુભવ કરશે. હું રાષ્ટ્રપતિજીનું અને તેમના પ્રતિનિધિ મંડળનું, ભારતમાં હું હાર્દિક સ્વાગત કરું છું.
મિત્રો,
આજે રાષ્ટ્રપતિજીની સાથે વાતચીત દરમિયાન અમે અમારા સંબંધોના તમામ પાસાઓની સમીક્ષા કરી. અમારી વચ્ચે વેપાર અને રોકાણના સંબંધો વધારે ગાઢ થઇ રહ્યા છે. અમારો દ્વિપક્ષીય વેપાર 10 બિલિયન ડોલરથી પણ વધુ છે. આ વર્ષે વાઈબ્રન્ટ ગુજરાતમાં દક્ષિણ આફ્રિકાએ ભાગીદાર દેશના રૂપમાં ભાગ લીધો હતો અને દક્ષિણ આફ્રિકામાં રોકાણ વધારવા માટેના રાષ્ટ્રપતિ રામાફોસાના પ્રયાસોમાં ભારતીય કંપનીઓએ આગળ વધીને ભાગ લઇ રહી છે. દક્ષિણ આફ્રિકાના કૌશલ્ય વિકાસના પ્રયાસોમાં પણ આપણે ભાગીદાર છીએ. પ્રિટોરિયામાં ખૂબ જ ટૂંક સમયમાં ગાંધી-મંડેલા કૌશલ્ય સંસ્થાનની સ્થાપના થવા જઈ રહી છે અને અમે બંને આ સંબંધોને એક નવા સ્તર પર લઇ જવા માટે પ્રતિબદ્ધ છીએ અને એટલા માટે આજે થોડા જ સમયમાં અમે બંને દેશોના મુખ્ય વ્યવસાયી પ્રતિનિધિઓની સાથે મુલાકાત કરીશું.
મિત્રો,
વિશ્વનું રેખાચિત્ર જોઈએ તો એ બાબત સ્પષ્ટ છે કે ભારત અને દક્ષિણ આફ્રિકા, બંને હિન્દ મહાસાગરમાં ખૂબ જ મહત્વપૂર્ણ સ્થાનો પર આવેલા છે. આપણે બંને વિવિધતાઓથી પરિપૂર્ણ લોકતાંત્રિક દેશો છીએ. મહાત્મા ગાંધી અને નેલ્સન મંડેલાની વિરાસતના ઉત્તરાધિકારીઓ છીએ અને એટલા માટે આપણા બંનેનો વ્યાપક વૈશ્વિક દ્રષ્ટિકોણ એક બીજા સાથે ઘણો મેળ ખાય છે. બ્રિક્સ, જી-20, હિન્દ મહાસાગર રીમ એસોસિયેશન, ઇબ્સા, જેવા અનેક મંચો પર આપણો આંતરિક સહયોગ અને સમન્વય ખૂબ જ મજબૂત છે. સંયુક્ત રાષ્ટ્ર સુરક્ષા પરિષદના સુધારાઓ પર પણ આપણે સાથે મળીને કામ કરી રહ્યા છીએ. રાષ્ટ્રપતિજીની આ ભારત યાત્રાના કાર્યક્રમનું એક વિશેષ અંગ આજે આયોજિત કરવામાં આવી રહેલું સૌપ્રથમ “ગાંધી-મંડેલા સ્વતંત્રતા પ્રવચન” હશે. માત્ર હું જ નહી, સમગ્ર ભારત અને સમગ્ર દક્ષિણ આફ્રિકા, રાષ્ટ્રપતિજીના વિચારો સાંભળવા માટે ઉત્સુક છે.
મિત્રો,
આવતીકાલે પ્રજાસત્તાક દિવસ નિમિત્તે રાષ્ટ્રપતિ રામાફોસાની હાજરી અને મુખ્ય અતિથીના રૂપમાં ભાગીદારી, અમારા સંબંધોને વધુ મજબૂત કરવાની અમારી પારસ્પરિક કટિબદ્ધતાનું પ્રતિક છે. હું એકવાર ફરી રાષ્ટ્રપતિજીનું હાર્દિક સ્વાગત કરું છું.
આભાર!
NP/GP/RP
(Visitor Counter : 96
પ્રધાનમંત્રીનું કાર્યાલય
પ્રધાનમંત્રીએ છઠ નિમિત્તે શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ છઠ મહોત્સવની શુભેચ્છા પાઠવી છે.
એક ટ્વિટમાં શ્રી મોદીએ શુભેચ્છા પાઠવતા કહ્યુ કે ‘છઠ્ઠમૈયા’ બધાને સુખ અને સમૃદ્ધિ આપે તથા સૂર્યદેવની શક્તિ પ્રાપ્ત થાય.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ કોરોનાવાયરસની સજ્જતા અંગે સમીક્ષા કરી
પ્રધાનમંત્રી શ્રી નરેન્દ્ર મોદીએ નોવલ COVID-19 કોરોનાવાયરસની સજ્જતા અંગેની સમીક્ષા કરી છે.
પ્રધાનમંત્રીએ કહ્યું કે “COVID-19 નોવલ કોરોનાવાયરસ પર સજ્જતા અંગે વિસ્તૃત સમીક્ષા કરી હતી. ભારત આવનારા લોકોની સ્ક્રીનીંગથી લઈને તાત્કાલિક તબીબી સહાય આપવા માટે વિવિધ મંત્રાલયો અને રાજ્યો સાથે મળીને કામ કરી રહ્યા છે.
ગભરાવાની જરૂર નથી., આપણે સ્વસુરક્ષા માટે સાથે મળીને કામ કરવાની, નાના અને મહત્વપૂર્ણ પગલાં લેવાની જરૂર છે.”
(
પ્રધાનમંત્રીનું કાર્યાલય
ભારત-બાંગ્લાદેશ વર્ચ્યુઅલ શિખર સંમેલન દરમિયાન હસ્તાક્ષર કરાયેલા એમઓયુ / કરારની સૂચિ
|
|
ક્રમાંક
|
|
એમઓયુ / કરાર
|
|
ભારત તરફથી આદાન-પ્રદાન
|
|
બાંગ્લાદેશ તરફથી આદાન-પ્રદાન
|
|
1.
|
|
હાઇડ્રોકાર્બન સેક્ટરમાં સહકાર પરની સમજણનું માળખું
|
|
બાંગ્લાદેશમાં ભારતના ઉચ્ચ આયુક્ત
|
|
અધિક સચિવ , ઉર્જા અને ખનિજ સંસાધન વિભાગ
|
|
2.
|
|
સ્થાનિક સંસ્થાઓ અને અન્ય જાહેર ક્ષેત્રની સંસ્થાઓ દ્વારા ઉચ્ચ અસર સમુદાય વિકાસ પરિયોજનાઓના અમલીકરણ માટે ભારતીય અનુદાન સહાય અંગેના એમ.ઓ.યુ.
|
|
બાંગ્લાદેશમાં ભારતના ઉચ્ચ આયુક્ત
|
|
સચિવ, આર્થિક સંબંધ વિભાગ
|
|
3.
|
|
સરહદ પાર અંગેના હાથી સંરક્ષણના નીતિ નિયમો
|
|
બાંગ્લાદેશમાં ભારતના ઉચ્ચ આયુક્ત
|
|
સચિવ, પર્યાવરણ, વન અને આબોહવા પરિવર્તન મંત્રાલય
|
|
4.
|
|
બરીશાલ સિટી કોર્પોરેશન માટે લામચોરી વિસ્તારમાં સાધનસામગ્રીનું
પ્રદાન અને કચરા / નક્કર કચરાના નિકાલના મેદાનની સુધારણા માટેના એમ.ઓ.યુ.
|
|
બાંગ્લાદેશમાં ભારતના ઉચ્ચ આયુક્ત
|
|
એ. સચિવ, આર્થિક સંબંધ વિભાગ
બી. મેયર, બરીશાલ સિટી કોર્પોરેશન
|
|
5.
|
|
કૃષિ ક્ષેત્રે સહકાર અંગેના એમ.ઓ.યુ.
|
|
બાંગ્લાદેશમાં ભારતના ઉચ્ચ આયુક્ત
|
|
કારોબારી અધ્યક્ષ, બાંગ્લાદેશ કૃષિ સંશોધન પરિષદ
|
|
6.
|
|
રાષ્ટ્રપિતા બંગબંધુ શેખ મુજીબુર રહેમાન મેમોરિયલ મ્યુઝિયમ, ઢાકા, બાંગ્લાદેશ અને નેશનલ મ્યુઝિયમ, નવી દિલ્હી, ભારત વચ્ચે એમઓયુ.
|
|
બાંગ્લાદેશમાં ભારતના ઉચ્ચ આયુક્ત
|
|
ક્યુરેટર, રાષ્ટ્રપિતા બંગબંધુ શેખ મુજીબુર રહેમાન મેમોરિયલ મ્યુઝિયમ, ઢાકા
|
|
7.
|
|
ભારત-બાંગ્લાદેશ સીઈઓ મંચના સંદર્ભની શરતો
|
|
વાણિજ્ય સચિવ, વાણિજ્ય અને ઉદ્યોગ મંત્રાલય
|
|
સચિવ, વાણિજ્ય મંત્રાલય
SD/GP/BT
(
પ્રધાનમંત્રીનું કાર્યાલય
ભારત મણિપુરના લોકો સાથે ઊભું છે: પીએમ
પ્રધાનમંત્રી શ્રી નરેન્દ્ર મોદીએ આજે 77મા સ્વતંત્રતા દિવસના અવસરે લાલ કિલ્લાની પ્રાચી પરથી બોલતા કહ્યું કે ભારત મણિપુરના લોકો સાથે ઊભું છે અને વિશ્વાસ વ્યક્ત કર્યો કે ત્યાંની સમસ્યાઓનું શાંતિપૂર્ણ નિરાકરણ આવશે.
તેમણે કહ્યું કે મણિપુરમાં અશાંતિ અને હિંસાનો સમય છે અને મહિલાઓની ગરિમા પર હુમલાના સમાચાર છે, તેમણે નોંધ્યું કે મણિપુરના લોકો થોડા સમયથી શાંતિ જાળવી રહ્યા છે અને શાંતિની પ્રક્રિયાને આગળ વધારવા કહ્યું. "રાજ્ય અને કેન્દ્ર સરકાર તે સમસ્યાઓ ઉકેલવા માટે સાથે મળીને કામ કરી રહી છે અને આમ કરતી રહેશે",એમ તેમણે કહ્યું.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ ભારતની આઝાદીના 75મા વર્ષમાં 750 બિલિયન ડોલરથી વધુની નિકાસની ઉપલબ્ધિની પ્રાપ્તિ માટે ભારતના લોકોની પ્રશંસા કરી
પ્રધાનમંત્રી શ્રી નરેન્દ્ર મોદીએ ભારતની આઝાદીના 75મા વર્ષમાં 750 બિલિયન ડોલરથી વધુની નિકાસની ઉપલબ્ધિ હાંસલ કરવા બદલ ભારતના લોકોની પ્રશંસા કરી છે.
ભારતની આઝાદીના 75મા વર્ષમાં 750 બિલિયન ડોલરથી વધુની નિકાસ હાંસલ કરવાની સિદ્ધિ વિશે માહિતી આપતા કેન્દ્રીય વાણિજ્ય અને ઉદ્યોગ મંત્રી શ્રી પિયુષ ગોયલની એક ટ્વીટ શેર કરીને, પ્રધાનમંત્રીએ ટ્વીટ કર્યું:
“આ સિદ્ધિ માટે ભારતના લોકોને અભિનંદન.
આ ભાવના છે જે આવનાર સમયમાં ભારતને આત્મનિર્ભર બનાવશે."
GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
SAFRANના ગ્રૂપ ચેરમેન શ્રી રોસ મેકઇન્સે પીએમ સાથે મુલાકાત કરી
SAFRANના ગ્રૂપ ચેરમેન શ્રી રોસ મેકઇન્સે ગઈકાલે પ્રધાનમંત્રી શ્રી નરેન્દ્ર મોદી સાથે મુલાકાત કરી હતી.
પ્રધાનમંત્રી કાર્યાલયે ટ્વીટ કર્યું:
“ગઈકાલે, શ્રી રોસ મેકઈનેસે, SAFRANના ગ્રુપ ચેરમેન PM નરેન્દ્ર મોદી સાથે મુલાકાત કરી. ઝડપથી વિકસતું ભારતીય ઉડ્ડયન બજાર આ ક્ષેત્રમાં કામ કરતી કંપનીઓ માટે પુષ્કળ અવકાશ પ્રદાન કરે છે. તેઓએ SAFRAN સાથે સંરક્ષણ અને અવકાશમાં તકનીકી ભાગીદારીની પણ ચર્ચા કરી.
YP/GP/JD
(
પ્રધાનમંત્રીનું કાર્યાલય
ફ્રાન્સના રાષ્ટ્રપતિ સાથે પ્રધાનમંત્રીની મુલાકાત અંગેની પ્રેસ રિલીઝ
પ્રધાનમંત્રી શ્રી નરેન્દ્ર મોદીએ 4 મે, 2022ના રોજ કોપનહેગનમાં 2જી ભારત-નોર્ડિક સમિટમાંથી પરત ફરતી વખતે ફ્રાંસની સત્તાવાર મુલાકાત લીધી હતી.
2. પેરિસમાં, પ્રધાનમંત્રી મહામહિમ શ્રી એમેન્યુઅલ મેક્રોન, ફ્રાન્સના પ્રમુખ, એક-એક અને પ્રતિનિધિમંડળ સ્તરની ફોર્મેટમાં મળ્યા. બંને નેતાઓએ સંરક્ષણ, અવકાશ, બ્લૂ ઈકોનોમી, નાગરિક પરમાણુ અને લોકો વચ્ચેના સંબંધો સહિત દ્વિપક્ષીય મુદ્દાઓની સમગ્ર શ્રેણી પર ચર્ચા કરી હતી.
3. બંને નેતાઓએ પ્રાદેશિક અને વૈશ્વિક સુરક્ષા દૃષ્ટિકોણનો પણ અભ્યાસ કર્યો અને ભારત-ફ્રાન્સની વ્યૂહાત્મક ભાગીદારીને વૈશ્વિક સારા માટે એક બળ બનાવવા માટે સાથે મળીને કામ કરવાની રીતો પર ચર્ચા કરી. પ્રધાનમંત્રીની ફ્રાંસની મુલાકાત માત્ર બંને દેશો વચ્ચે જ નહીં પરંતુ બંને નેતાઓ વચ્ચેની મજબૂત મિત્રતા અને સદ્ભાવના દર્શાવે છે.
4. પ્રધાનમંત્રીએ રાષ્ટ્રપતિ મેક્રોનને વહેલી તકે ભારતની મુલાકાત લેવા આમંત્રણ આપ્યું.
5. વાટાઘાટો પછી એક સંયુક્ત નિવેદન બહાર પાડવામાં આવ્યું હતું, જે અહીં જોઈ શકાય છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી મોદીએ સરકારના 9 વર્ષ પર નાગરિકો દ્વારા કરાયેલા ટ્વિટ શેર કર્યા
પ્રધાનમંત્રી શ્રી નરેન્દ્ર મોદીએ મોદી સરકારના 9 વર્ષ પર નાગરિકો દ્વારા કરાયેલા ટ્વીટ્સ શેર કર્યા છે, જેમાં 2014થી સરકાર વિશે જે પ્રશંસા કરી છે તે ઉજાગર કરવામાં આવ્યું છે.
પ્રધાનમંત્રીએ ટ્વીટ કર્યું;
“સવારથી, હું મોદી સરકારના 9 વર્ષ પર ઘણી બધી ટ્વીટ્સ જોઈ રહ્યો છું જેમાં લોકો 2014થી જેમાં અમારી સરકાર વિશે જે પ્રશંસા કરવામાં આવી છે તે ઉજાગર થાય છે. આવો સ્નેહ મેળવીને હું હંમેશા નમ્ર બનું છું અને તેનાથી મને લોકો માટે વધુ સખત મહેનત કરવાની શક્તિ પણ મળે છે.”
Sharing tweets by citizens, the Prime Minister said:
“We have covered much ground in the last 9 years and we want to do even more in the times to come so that we can build a strong and prosperous India in the Amrit Kaal.”
“Our accomplishments have been possible because the people of India have elected a stable government which has been able to deliver on key promises. This unparalleled support is a source of great strength.”
“The NDA Government has made numerous efforts to transform lives and add momentum to India’s development journey.”
“You have highlighted key infrastructure and ‘Ease of Living’ projects which have been very impactful at the grassroots level.”
“I am truly humbled to have got the opportunity to fulfil the aspirations of 140 crore Indians.”
YP/GP/JD
(
સંરક્ષણ મંત્રાલય
સ્વતંત્રતા દિવસ -2021 નિમિત્તે વિવિધ કેટેગરીમાં પુરસ્કાર વિજેતા મહાનુભાવોની યાદી
સ્વતંત્રતા દિવસ 2021ના પ્રસંગે સંરક્ષણ ક્ષેત્રે માનનીય આયોગોની યાદી  અહીં જોડવામાં આવી છે.
SD/GP/BT
(Visitor Counter : 296
રેલવે મંત્રાલય
ભારતીય રેલવેએ 22 એપ્રિલ, 2020ના રોજ 112 રેકમાં 3.13 લાખ ટન ખાદ્યાન્નનું લોડિંગ કર્યું
ભારતીયે રેલવેએ એ સુનિશ્ચિત કરવાના પ્રયાસો જાળવી રાખ્યા કે ખાદ્યાન્નો જેવા કૃષિ ઉત્પાદનોને સમયસર ઉઠાવવામાં આવે અને રાષ્ટ્રીય સ્તરે એનું પરિવહન થાય
01.04.2020થી 22.04.2020 સુધી ભારતીય રેલવેએ કુલ 4.58 મિલિયન ટનનું લોડિંગ અને પરિવહન કર્યું, જે ગયા વર્ષનાં સમાન ગાળામાં 1.82 મિલિયન ટન હતું
ભારતીય રેલવેએ કોવિડ-19ને કારણે રાષ્ટ્રવ્યાપી લોકડાઉન દરમિયાન એના નૂર સેવાઓ દ્વારા ખાદ્યાન્ન જેવી આવશ્યક ચીજવસ્તુઓની ઉપલબ્ધતા સુનિશ્ચિતતા કરવા શક્ય તમામ પ્રયાસો કરવાનું જાળવી રાખ્યું છે.
તમામ ભારતીય ઘરોના રસોડા 22 એપ્રિલ, 2020નાં રોજ ચાલે એ સુનિશ્ચિત કરવા ભારતીય રેલવેએ એક જ દિવસમાં 112 રેક એટલે કે 3.13 લાખ ટન ખાદ્યાન્નનું રેકોર્ડ લોડિંગ કર્યું હતું, જેને અગાઉનાં સૌથી વધુ લોડિંગ 9 એપ્રિલ, 2020ના રોજ 92 રેક  તથા 14 એપ્રિલ, 2020 અને 18 એપ્રિલ, 2020ના રોજ 89 રેક  ખાદ્યાન્નનું વહન કરવા રેકોર્ડને તોડી નાંખ્યો છે.
ભારતીય રેલવે દ્વારા 01.04.2020થી 22.04.2020 સુધી કુલ ખાદ્યાન્નનું લોડિંગ અને પરિવહન 4.58 મિલિયન ટન થયું હતું, જે ગયા વર્ષનાં સમાન ગાળામાં 1.82 મિલિયન ટન હતું.
પ્રયાસો એ સુનિશ્ચિત કરવા માટે થયા છે કે, ખાદ્યાન્નો જેવા કૃષિ ઉત્પાદનો સમયસર ઉઠાવવામાં આવ્યાં છે અને રાષ્ટ્રવ્યાપી લોકડાઉન દરમિયાન સમયસર પુરવઠો સુનિશ્ચિત કરવામાં આવ્યો છે. આ આવશ્યક ચીજવસ્તુઓનું લોડિંગ, પરિવહન અને અનલોડિંગ લોકડાઉનનાં સમયગાળા દરમિયાન સંપૂર્ણ ક્ષમતાએ ચાલુ છે. કૃષિ મંત્રાલય સાથે ગાઢ જોડાણ જાળવી રાખવામાં આવ્યું છે.
GP/DS
(
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રીય દરિયાઈ સપ્તાહની શરૂઆત પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ બંદર-આધારિત વિકાસ અને આર્થિક સમૃદ્ધિ માટે દરિયાકાંઠાનો ઉપયોગ કરવા માટે ચાલી રહેલા પ્રયાસોમાં જોમ ઉમેરવા માટે રાષ્ટ્રીય દરિયાઈ સપ્તાહની શુભેચ્છા પાઠવી છે.
તેઓ કેન્દ્રીય મંત્રી શ્રી સર્બાનંદ સોનોવાલના એક ટ્વીટનો જવાબ આપી રહ્યા હતા જ્યાં તેમણે રાષ્ટ્રીય દરિયાઈ સપ્તાહની શરૂઆત નિમિત્તે પ્રધાનમંત્રીના લેપલ પર પ્રથમ મેરીટાઇમ ફ્લેગ પિન કરવાની માહિતી આપી હતી. 5 એપ્રિલના રોજ રાષ્ટ્રીય દરિયાઈ દિવસ ભારતની દરિયાઈ પરંપરાના ભવ્ય ઈતિહાસની ઉજવણી કરે છે.
પ્રધાનમંત્રીએ ટ્વીટ કર્યું:
"રાષ્ટ્રીય મેરીટાઇમ સપ્તાહ આપણા સમૃદ્ધ દરિયાઇ ઇતિહાસ સાથેના આપણા જોડાણને વધુ ગાઢ બનાવવાની તક તરીકે સેવા આપી શકે. તે બંદર-આગેવાની તરફના વિકાસ અને આર્થિક સમૃદ્ધિ માટે આપણા દરિયાકાંઠાનો ઉપયોગ કરવા માટે ચાલી રહેલા પ્રયાસોમાં જોમ પણ ઉમેરે છે."
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ-19 રસીકરણ કવરેજ 44.61 કરોડને પાર
છેલ્લા 24 કલાકમાં 40 લાખથી વધુ રસી ડોઝ આપવામાં આવ્યા
સાજા થવાનો દર 97.39% થયો
છેલ્લા 24 કલાકમાં 43,654 દૈનિક નવા કેસ નોંધાયા
ભારતના સક્રિય કેસલોડ  હાલમાં કુલ કેસોમાં 1.27% છે
દૈનિક સકારાત્મકતા દર  સળંગ 51 દિવસથી 5% કરતા ઓછો
ભારતમાં ગઇકાલે રાષ્ટ્રવ્યાપી રસીકરણ કવરેજનો કુલ આંકડો 44.61 કરોડ કરતાં વધારે થઇ ગયો છે. આજે સવારે 8 વાગ્યા સુધીના હંગામી અહેવાલ અનુસાર, દેશમાં આજદિન સુધીમાં કુલ 53,73,439 સત્રોનું આયોજન કરીને રસીના 44,61,56,659 ડોઝ આપવામાં આવ્યા છે. છેલ્લા 24 કલાકમાં રસીના 40,02,358 ડોઝ આપવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
1,02,93,723
|
|
બીજો ડોઝ
|
|
77,53,002
|
|
FLWs
|
|
પ્રથમ ડોઝ
|
|
1,79,07,362
|
|
બીજો ડોઝ
|
|
1,10,20,080
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
14,44,83,609
|
|
બીજો ડોઝ
|
|
68,86,188
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
10,25,21,263
|
|
બીજો ડોઝ
|
|
3,62,42,655
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
7,41,18,104
|
|
બીજો ડોઝ
|
|
3,49,30,673
|
|
કુલ
|
|
44,61,56,659
21 જૂનથી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,06,63,147 દર્દીઓ સાજા થઇ ગયા છે અને છેલ્લા 24 કલાકમાં વધુ 41,678 દર્દીઓ સાજા થયા છે. આના કારણે એકંદરે સાજા થવાનો દર 97.39% થયો છે.
છેલ્લા 24 કલાકમાં ભારતમાં દૈનિક 43,654 નવા કેસ નોંધાયા છે.
પંદર દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
દેશમાં સક્રિય કેસનું ભારણ આજે 3,99,436 છે અને સક્રિય કેસ હવે દેશના કુલ પોઝિટીવ કેસના માત્ર 1.27% છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 17,36,857 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 46 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 2.36% છે જ્યારે દૈનિક પોઝિટીવિટી દર આજે 2.51% નોંધાયો છે. દૈનિક પોઝિટીવિટી દર સળંગ 51 દિવસથી આ દર 5%થી નીચે જળવાઇ રહ્યો છે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 238
સંરક્ષણ મંત્રાલય
પાકિસ્તાને ડીજીએમઓ ચર્ચા માટે માગ કરી
નવી દિલ્હી, 17-07-2017
પાકિસ્તાનના ડીજીએમઓની માગ પર ડીજીએમઓ સ્તરની ચર્ચા 17 જુલાઈ, 2017ના રોજ થઈ.
ચર્ચા દરમિયાન પાકિસ્તાનના ડીજીએમઓએ ભારતીય કેરેન ક્ષેત્ર, જિલ્લા કુપવાડાની સામે પાકિસ્તાન અધિકૃત કશ્મીરના અથમુકામ ક્ષેત્રમાં ભારતીય સેના દ્વારા ગોળીબારમાં પાકિસ્તાની સેનાના ચાર જવાન અને એક નાગરિકને ઠાર કરવાનો મુદ્દો ઉઠાવ્યો.
તેના જવાબમાં ભારતીય જીડીએમઓએ સ્પષ્ટ કર્યું કે પાકિસ્તાની સેના દ્વારા સંઘર્ષ વિરામનું ઉલંઘન કરવા પર જ ભારતીય સેના દ્વારા ઉપરોક્ત જવાબ અપાયો હતો. આ ઉપરાંત ભારતીય સેના દ્વારા ગોળીબાર નિયંત્રણ રેખા પર પાકિસ્તાની ચૌકીની આસપાસથી ઘૂષણખોરીના પ્રયત્ન કરનારાઓ પર કાર્યવાહી કરાઈ હતી.
ડીજીએમઓ એ વાત પર પણ ભાર આપ્યો કે પાકિસ્તાનની પ્રથમ ચોકીની મદદથી નિયંત્રણ રેખાથી કરાનારી ઘૂષણખોરીથી નિયંત્રણ રેખા પર શાંતિ અને આંતરરાષ્ટ્રીય સુરક્ષા સ્થિતિને પણ અસર થાય છે. આ વાતનું પ્રમાણ હતું કે પાકિસ્તાની સૈનિકોની મદદથી સીમા પાર આપણા સૈનિકોને ભડકાવવા અને નિશાન બનાવવાના નિરંતર પ્રયાસો કરાઈ રહ્યા હતા.
ડીજીએમઓએ એ સ્પષ્ટ કરી દીધું કે ભારતીય સેનાની પાસે યુદ્ધ વિરામનું ઉલ્લંઘન કરવાની કોઈપણ ઘટનાનો ઉપરોક્ત જવાબ આપવાનો અધિકાર છે. પરંતુ નિયંત્રણ રેખા પર શાંતિ અને સંતુલન બનાવી રાખવાના ગંભીર પ્રયાસ કરે છે પરંતુ શરત એ છે કે આ પ્રયાસ આપના તરફથી પણ પારંપારિક હોય.
કર્નલ અમન આનંદ
AP/GP
(Visitor Counter : 118
મંત્રીમંડળ
મંત્રીમંડળે નવા એનઆઈટીના કાયમી પરિસરની સ્થાપના માટે સુધારેલા ખર્ચ અંદાજને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળે નવા નેશનલ ઇન્સ્ટિટ્યુટ ઓફ ટેકનોલોજી  ના કાયમી પરિસર સ્થાપવા માટે સુધારેલ ખર્ચ અંદાજ ને મંજૂરી આપી હતી, જે 2021- 2022 સુધીના સમયગાળા માટે રૂ. 4371.90 કરોડનો કુલ ખર્ચનો અંદાજ છે.
આ એનઆઈટીની સ્થાપના વર્ષ 2009માં કરવામાં આવી હતી અને ખૂબ જ મર્યાદિત જગ્યા અને માળખાગત સુવિધાઓ સાથે સંબંધિત હંગામી પરિસરમાં શૈક્ષણિક વર્ષ 2010-2011થી કામગીરી શરૂ કરી હતી. કાયમી પરિસરના પ્રોજેક્ટના નિર્માણ માટે જરૂરી જમીનની ફાળવણીનું કામ પૂર્ણ થવામાં વિલંબ થતા અપેક્ષિત પ્રકારે તેને પૂર્ણ કરી શકાયા નથી અને બાંધકામના ખર્ચ માટે મંજૂર કરવામાં આવેલો ખર્ચ પણ વાસ્તવિક જરૂરિયાત કરતા ઓછો છે.
મંજૂર કરેલા સુધારેલા ખર્ચ અંદાજ સાથે, આ એનઆઈટી 31 માર્ચ, 2022 સુધીમાં તેમના સંબંધિત કાયમી પરિસરમાં સંપૂર્ણ રીતે કાર્યરત થઈ જશે. આ પરિસરમાં વિદ્યાર્થીઓની કુલ ક્ષમતા 6320 હશે.
એનઆઈટી એ રાષ્ટ્રીય મહત્વની સંસ્થાઓ છે જે એન્જિનિયરિંગ અને ટેકનોલોજીના ક્ષેત્રમાં શ્રેષ્ઠ શિક્ષણ આપતી સંસ્થાઓમાં ગણાય છે અને તેઓએ તેમની ઉચ્ચ ગુણવત્તાના ટેકનિકલ શિક્ષણ સાથે નોંધપાત્ર હાજરી આપી છે. આ સંસ્થાઓ ઉચ્ચ ગુણવત્તાના ટેકનિકલ માનવબળનું સર્જન કરવામાં સક્ષમ છે જે દેશભરમાં ઉદ્યમવૃત્તિ અને રોજગારની તકો પેદા કરશે.
NP/RP/DS
(
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે આજે નૌસેના દિવસ નિમિત્તે ભારતીય નૌકાદળને શુભેચ્છા પાઠવી
"નૌસેના દિવસ નિમિત્તે હું ભારતીય નૌકાદળના અમારા બધા હિંમતવાન જવાનો અને તેમના પરિવારોને હાર્દિક શુભેચ્છાઓ પાઠવું છું"
"આપણી દરિયાઇ સરહદોનું રક્ષણ કરવામાં અને આપત્તિઓ દરમિયાન દેશની સેવા કરવાની તેમની અતુટ પ્રતિબદ્ધતા માટે ભારતને આપણી બહાદુર નૌસેના પર ગર્વ છે."
કેન્દ્રીય ગૃહમંત્રી શ્રી અમિત શાહે આજે નૌસેના દિવસ નિમિત્તે ભારતીય નૌકાદળને શુભેચ્છા પાઠવી હતી. એક ટ્વિટમાં તેમણે કહ્યું કે “નૌસેના દિવસ નિમિત્તે હું ભારતીય નૌસેનાના અમારા બધા હિંમતવાન જવાનો અને તેમના પરિવારોને હાર્દિક શુભેચ્છાઓપાઠવું છું. આપણી દરિયાઇ સરહદોનું રક્ષણ કરવામાં અને આપત્તિઓ દરમિયાન દેશની સેવા કરવામાં તેમની અતુટ પ્રતિબદ્ધતા બદલ ભારતને આપણી બહાદુર નૌસેના પર ગર્વ છે.”
4 ડિસેમ્બર દર વર્ષે નૌસેના દિવસ તરીકે ઉજવવામાં આવે છે. દેશના અને ભારતીય નૌકાદળના ઇતિહાસમાં આ દિવસનું મોટું મહત્વ છે, તે ભારત માટે નિર્ણાયક વિજયનું ચિહ્ન છે, કારણ કે જ્યારે 1971ના ભારત-પાકિસ્તાન યુદ્ધમાં ઓપરેશન ટ્રાઇડન્ટ દરમિયાન ભારતીય નૌકાદળની મિસાઇલ હોડીઓએ કરાચી ખાતેના તેલ સ્થાપનો અને પાકિસ્તાનના કિનારાના સંરક્ષણ સ્થાપનો ઉપર સફળતાપૂર્વક જહાજો ઉપર ફાયરિંગ કર્યું હતું.1971ની કામગીરી દરમિયાન, ભારતીય નૌકાદળ દ્વારા યુદ્ધ સામગ્રી તથા અન્ય સંબંધિત સામાન ધરાવતા ઘણા પાકિસ્તાની જહાજોને ડુબાડી દીધા હતા. આઈએનએસ વિક્રાંતના ડેક પરથી લડાયક વિમાન, ચેટગાંવ અને ખુલ્ના ખાતે દુશ્મન બંદરો અને હવાઇ ક્ષેત્ર પર ત્રાટક્યું, વહાણો, સંરક્ષણ સુવિધાઓ અને સ્થાપનોનો નાશ કર્યો. કરાચી ઉપરના બંને મિસાઇલ હુમલા અને વિક્રાંત તરફથી હવાઈ હુમલો થતાં તે વખતના પૂર્વ પાકિસ્તાનમાં પાકિસ્તાની દળોની હાર થઈ હતી.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ 27મી માર્ચ, 2022ના રોજ મન કી બાત માટે નાગરિકોને વિચારો અને સૂચનો માટે આમંત્રણ આપ્યું
પ્રધાનમંત્રી શ્રી નરેન્દ્ર મોદીએ 27મી માર્ચ, 2022ના રોજ યોજાનારી મન કી બાત માટે નાગરિકોને વિચારો અને સૂચનો માટે આમંત્રિત કર્યા છે.
"આ મહિનાનો #MannKiBaat કાર્યક્રમ 27મીએ યોજાશે. હંમેશની જેમ, મને આ કાર્યક્રમ માટે તમારા વિચારો અને સૂચનો મળવાની આશા છે. તેમને MyGov, NaMo એપ પર શેર કરો અથવા 1800-11-7800 પર ડાયલ કરો અને તમારો સંદેશ રેકોર્ડ કરો."
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ સંસ્કૃત વ્યાકરણશાસ્ત્રી, વાગીશ શાસ્ત્રી તરીકે ઓળખાતા પ્રોફેસર ભગીરથ પ્રસાદ ત્રિપાઠીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ સંસ્કૃત વ્યાકરણશાસ્ત્રી, વાગીશ શાસ્ત્રી તરીકે ઓળખાતા પ્રોફેસર ભગીરથ પ્રસાદ ત્રિપાઠીના નિધન પર ઊંડો શોક વ્યક્ત કર્યો છે.
એક ટ્વીટમાં પ્રધાનમંત્રીએ કહ્યું;
"પ્રોફેસર ભગીરથ પ્રસાદ ત્રિપાઠી 'વાગીશ શાસ્ત્રી' એ આધુનિક વૈજ્ઞાનિક પદ્ધતિઓનો ઉપયોગ કરીને યુવાનોમાં સંસ્કૃતને વધુ લોકપ્રિય બનાવવામાં અમૂલ્ય યોગદાન આપ્યું છે. તેઓ અત્યંત જાણકાર અને ખૂબજ અભ્યાસુ હતા. તેમના નિધનથી વ્યથિત થયો છું. તેમના પરિવાર અને મિત્રો પ્રત્યે સંવેદના. ઓમ શાંતિ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી અગ્રણી શીખ બૌદ્ધિક વ્યક્તિઓને મળ્યા
આપણી એકતાની ભાવના આપણા દેશની વિશાળ અને સુંદર વિવિધતા વચ્ચે કેન્દ્રીય સ્તંભ તરીકે કામ કરે છે: PM
ભારતીય ભાષાઓમાં વ્યાવસાયિક અભ્યાસક્રમો વિકસાવવાના પ્રયાસો કરવામાં આવી રહ્યા છે જેથી કરીને માતૃભાષામાં ઉચ્ચ શિક્ષણ વાસ્તવિકતા બને: PM
પ્રતિનિધિઓએ અનૌપચારિક સેટિંગમાં ફ્રી વ્હીલિંગ વાતચીતમાં તેમની સાથે જોડાવા બદલ PMનો આભાર માન્યો
પ્રધાનમંત્રી શ્રી નરેન્દ્ર મોદી આજે વહેલી સવારે 7 લોક કલ્યાણ માર્ગ પર દેશભરના અગ્રણી શીખ બૌદ્ધિક વ્યક્તિઓના પ્રતિનિધિમંડળને મળ્યા હતા.
આ બેઠકમાં ખેડૂત કલ્યાણ, યુવા સશક્તીકરણ, ડ્રગ મુક્ત સમાજ, રાષ્ટ્રીય શૈક્ષણિક નીતિ, કૌશલ્ય, રોજગાર, ટેકનોલોજી અને પંજાબના સર્વાંગી વિકાસના માર્ગ જેવા વિવિધ વિષયો પર પ્રતિનિધિમંડળ સાથે પ્રધાનમંત્રી દ્વારા ફ્રી વ્હીલિંગ વાર્તાલાપ જોવા મળ્યો હતો.
પ્રધાનમંત્રીએ પ્રતિનિધિમંડળને મળવા પર ખુશી વ્યક્ત કરતાં કહ્યું કે બૌદ્ધિકો સમાજના અભિપ્રાય નિર્માતા છે. પ્રતિનિધિમંડળના સભ્યોને જનતાને જોડવા અને શિક્ષિત કરવા અને નાગરિકોને યોગ્ય રીતે માહિતગાર કરવા માટે કામ કરવા વિનંતી કરતા, તેમણે એકતાની ભાવનાના મહત્વ પર ભાર મૂક્યો જે આપણા દેશની વિશાળ અને સુંદર વિવિધતા વચ્ચે કેન્દ્રિય સ્તંભ તરીકે કાર્ય કરે છે.
પ્રધાનમંત્રીએ માતૃભાષામાં શિક્ષણના મહત્વ વિશે વાત કરી. તેમણે કહ્યું કે ભારતીય ભાષાઓમાં વ્યાવસાયિક અભ્યાસક્રમો વિકસાવવાના પ્રયાસો કરવામાં આવી રહ્યા છે જેથી કરીને માતૃભાષામાં ઉચ્ચ શિક્ષણ વાસ્તવિકતા બને.
પ્રતિનિધિમંડળે આમંત્રણ માટે પ્રધાનમંત્રીનો આભાર માન્યો હતો અને કહ્યું હતું કે તેઓએ ક્યારેય કલ્પના કરી ન હતી કે દેશના પ્રધાનમંત્રી તેમની સાથે આટલા અનૌપચારિક માહોલમાં જોડાશે. તેઓએ શીખ સમુદાયની સુધારણા માટે પ્રધાનમંત્રી દ્વારા લેવામાં આવેલા સતત અને બહુવિધ પગલાઓની પણ પ્રશંસા કરી.
SD/GP/JD
(
પ્રધાનમંત્રીનું કાર્યાલય
પ્રધાનમંત્રી 19મી નવેમ્બરે યુપીની મુલાકાત લેશે અને રૂ. 6250 કરોડથી વધુના બહુવિધ વિકાસ પ્રોજેક્ટોનું લોકાર્પણ કરશે
પ્રધાનમંત્રી મહોબામાં પાણીની અછતની સમસ્યાને દૂર કરવા અને ખેડૂતોને ઘણી જરૂરી રાહત અપાવવામાં મદદ કરવા માટે પ્રોજેક્ટનું ઉદ્ઘાટન કરશે
પ્રધાનમંત્રી 600 મેગાવોટના અલ્ટ્રામેગા સોલર પાવર પાર્કનો શિલાન્યાસ કરશે અને ઝાંસીમાં અટલ એકતા પાર્કનું ઉદ્ઘાટન પણ કરશે
પ્રધાનમંત્રી શ્રી નરેન્દ્ર મોદી 19મી નવેમ્બર 2021ના રોજ ઉત્તર પ્રદેશના મહોબા અને ઝાંસી જિલ્લાની મુલાકાત લેશે.
પાણીની તકલીફ દૂર કરવા માટે એક મહત્વપૂર્ણ પહેલમાં, લગભગ બપોરે 2:45 કલાકે, પ્રધાનમંત્રી મહોબામાં બહુવિધ પ્રોજેક્ટ્સનું ઉદ્ઘાટન કરશે. આ પ્રોજેક્ટ્સ આ પ્રદેશમાં પાણીની અછતની સમસ્યાને દૂર કરવામાં મદદ કરશે અને ખેડૂતોને ઘણી જરૂરી રાહત આપશે. આ પ્રોજેક્ટ્સમાં અર્જુન સહાયક પ્રોજેક્ટ, રતૌલી વિયર પ્રોજેક્ટ, ભાઓની ડેમ પ્રોજેક્ટ અને મઝગાંવ-મરચાંના છંટકાવ પ્રોજેક્ટનો સમાવેશ થાય છે. આ પ્રોજેક્ટ્સની સંચિત કિંમત રૂ. 3250 કરોડથી વધુ છે અને તેના કાર્યાન્વિત થવાથી મહોબા, હમીરપુર, બાંદા અને લલિતપુર જિલ્લાઓમાં લગભગ 65000 હેક્ટર જમીનની સિંચાઈમાં મદદ મળશે, જેનાથી પ્રદેશના લાખો ખેડૂતોને ફાયદો થશે. આ પ્રોજેક્ટ્સ પ્રદેશને પીવાનું પાણી પણ પૂરું પાડશે.
સાંજે લગભગ 5:15 વાગ્યે, પ્રધાનમંત્રી એક કાર્યક્રમમાં ભાગ લેશે જે દરમિયાન તેઓ ઝાંસીના ગરૌથા ખાતે 600 મેગાવોટના અલ્ટ્રામેગા સોલર પાવર પાર્કનો શિલાન્યાસ કરશે. તે રૂ. 3000 કરોડથી વધુના ખર્ચે બાંધવામાં આવી રહ્યું છે, અને સસ્તી વીજળી અને ગ્રીડ સ્થિરતાના બેવડા લાભો પ્રદાન કરવામાં મદદ કરશે.
પ્રધાનમંત્રી ઝાંસીમાં અટલ એકતા પાર્કનું ઉદ્ઘાટન પણ કરશે. ભૂતપૂર્વ પ્રધાનમંત્રી શ્રી અટલ બિહારી વાજપેયીના નામ પરથી, આ પાર્ક રૂ. 11 કરોડથી વધુના ખર્ચે બાંધવામાં આવ્યો છે, અને તે લગભગ 40,000 ચોરસ મીટર વિસ્તારમાં ફેલાયેલો છે. તેમાં એક પુસ્તકાલય તેમજ શ્રી અટલ બિહારી વાજપેયીની પ્રતિમા પણ હશે. આ પ્રતિમા સ્ટેચ્યુ ઓફ યુનિટીના પાછળના વ્યક્તિ જાણીતા શિલ્પકાર શ્રી રામ સુથાર દ્વારા બનાવવામાં આવી છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
આંકડાશાસ્ત્ર અને કાર્યક્રમ અમલીકરણ મંત્રાલય
ભારતમાં પેરોલ રિપોર્ટિંગ - એક ઔપચારિક રોજગાર પરિપ્રેક્ષ્ય
રાષ્ટ્રીય આંકડાકીય કાર્યાલય , આંકડા અને કાર્યક્રમ અમલીકરણ મંત્રાલયે અમુક ચોક્કસ ક્ષેત્રોમાં પ્રગતિનું મૂલ્યાંકન કરવા માટે પસંદગીની સરકારી એજન્સીઓ પાસે ઉપલબ્ધ વહીવટી રેકોર્ડના આધારે સપ્ટેમ્બર, 2017 થી સપ્ટેમ્બર, 2021ના સમયગાળાને આવરી લેતી દેશના રોજગાર આઉટલુક પર પ્રેસનોટ બહાર પાડી છે. વિગતવાર પરિણામો જોવા માટે.... અહીં ક્લીક કરો.
SD/GP/JD
(Visitor Counter : 129